31986R1323
L 117/12
JURNALUL OFÍCIAL AL UNIUNII EUROPENE
REGULAMENTUL (CEE) NR. 1323/86 AL COMISIEI
din 5 mai 1986
de modificare a Regulamentului (CEE) nr. 1351/72 privind recunoașterea grupărilor de producători de hamei
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), modificat ultima dată de Regulamentul (CEE) nr. 3800/85 al Consiliului din 31 decembrie 1985 (2), în special articolul 7 alineatul (5),
întrucât Regulamentul (CEE) nr. 3332/85 al Consiliului din 26 noiembrie 1985 de modificare a Regulamentului (CEE) nr. 1696/71 privind organizarea comună a pieței în sectorul hameiului (3) a modificat articolul 7 din Regulamentul (CEE) nr. 1696/71, în sensul, în special, de a autoriza grupările de producători să utilizeze ajutorul nu numai pentru măsuri care să ducă la o mai mare concentrare a ofertei și la o stabilitate sporită a pieței prin comercializarea întregii producții a membrilor, ci și pentru măsuri prin care producția să poată fi îmbunătățită și adaptată la cerințele pieței; întrucât Regulamentul (CEE) nr. 1351/72 al Comisiei (4), care conține dispozițiile de aplicare a articolului 7 menționat anterior, trebuie modificat în consecință;
întrucât măsurile prevăzute de prezentul regulament sunt în conformitate cu avizul Comitetului de gestionare a hameiului,
ADOPTĂ PREZENTUL REGULAMENT:
Articolul 1
La articolul 1 alineatul (1) litera (b) punctul (cc) din Regulamentul (CEE) nr. 1351/72, după cuvintele „măsuri de stabilizare a pieței” se inserează următorul text:
„precum și pentru măsuri de adaptare la cerințele pieței și îmbunătățire a producției”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 mai 1986.